西元六十五年，皮索黨謀逆未得。其圖也，蘭托拉努撲祿於地，禁軍入而誅之。拉努者，尼祿重臣。其後率眾登高，尊皮索為帝。斯凱維斯者，羅馬政客。自為皮索黨徒，藏劍於衣。會客之時，多屏退左右，又令家奴磨刀。西元六十五年四月十八日，維斯設宴，又釋家奴多人。羅馬風俗者，人之將死，乃賜僕婢珍寶而釋之。有僕曰米利克斯，甚異之，言於內子。其妻曰：「不如告之於君。」四月十九日，克斯入宮，盡述其事於帝。帝震怖，乃系維斯。維斯對曰：「臣磨劍耳，豈有他意！」克斯曰：「近有常客，曰納塔里斯。維斯見客之時，常屏退左右。」有司乃系納塔里斯，拷掠之。里斯自承大逆，其事乃洩。問以名冊，里斯告之。令拷掠維斯，亦承謀反。帝怒，搜捕其徒，凡四十余人。里斯曰：「皮索嘗遣使詣內加。」遂遣使賜死。